GIORDANO BRUNO
Kas ütled sa, ketser, lahti albist ideest universumi lõpmatuse kohta?
Räägi! - Ütlen.
Ütled sa, hullumeelne, lahti jaburast mõttest maailmade paljususe kohta?
Räägi! - Ütlen.
Ütled sa, usust taganeja, lahti kohutavast väitest,
et Maa ei ole universumi keskkoht?
Räägi! - Ütlen.
Kui sa kordad seda kõike püha inkvisitsiooni kohtu ees,
ei jäta see sind ilma oma armulikkusest ja sa jääd ellu.
Oota ja palveta.
15. veebruaril, 1599. aastal, pärast 7 aastat vangistust ja piinamisi,
ütles suur õpetlane ja filosoof Giordano Bruno lahti oma õpetusest.
Ära vaeva oma hinge kahtlustega, Giordano, sa tegid õige sammu vabanemiseks.
Kes sa oled?
Ma soovin sulle head. Usalda mind.
Vaata, Giordano, kas tunned ära? See on sinu kodumaa. Õnnelik kogukond.
Elu on väärt oma veendumustest lahti ütlemist, Giordano, kas pole?
Mitte keegi ei söanda sulle ette heita arga meelt.
Vaata neid, mis tähtsust on neile, kas Maa tiirleb ümber Päikese või vastupidi?
Kas universumil on lõpp või on see lõputu?
Vaikid?
Võibolla sa arvad, et lõke, milles sind põletatakse, valgustab teed sinu järgijatele?
Siis vaata! Tema nimi on Lucilio Vanini.
20 aasta pärast, selle eest, et ta toetab sinu ideid,
rebivad pühad isad tal välja keele ja seejärel põletavad tuleriidal.
Nagu sa näed, ei muuda tuli midagi.
Kas siis reeta ennast pole reetmine?
Taganeda kõigest, mida lõid ja mille nimel elasid?
Kas see pole usust taganemine? - Noh, sind kangekaelset!
Vaata, sinu õpilane annab sulle õppetunni mõistlikkusest.
See on Galileo Galilei.
34 aasta pärast ta kahetseb alandlikult, kuid endamisi ütleb: "Ta liigub siiski!"
Vaikid ja mõtled: tuli hävitab keha, enda reetmine aga hinge.
Kes on innustunud oma töö tähtsusest, ei tunne surmahirmu.
Sa kordad sõnu minu raamatutest. Sa oled neid lugenud?
Mina kirjutasin need.
Ei, sina ei kirjutanud minu raamatuid.
Sa oled minu nõrkuse hale sünnitis. Kao!
Valik on tehtud.
Korda, Giordano, kas hoiad jätkuvalt kinni oma eksiarvamustest ja ketserlusest,
millesse oled langenud ja seda tunnistanud? Või ütled sellest lahti?
Ei, ma ei tagane sellest.
Meie, kogu kristliku riigi kardinalid ja inkvisiitorid,
süüdistame sind, Giordano Bruno, nimetame ja kuulutame sind
mitte kahetsevaks, kangekaelseks ja järeleandmatuks ketseriks.
Mitte väärivaks meie püha ja voorusliku kiriku armulikkust.
Peale selle mõistame hukka ja keelame ära kõik sinu raamatud ja kirjutised.
Need kuuluvad avalikult hävitamisele ja põletamisele.
Käesolevaga on see kardinalide-inkvisiitorite poolt välja kuulutatud!
Te kuulutate mulle oma otsust suurema hirmuga, kui mina seda kuulan.
Põletamine ei tähenda ümberlükkamist.
1600. aasta 17. veebruari koidikul põletati Giordano Bruno inkvisitsiooni poolt tuleriidal.
Jutustas Pastella